[{"text_idx": "#000002", "text": "Menter Llywodraeth Cymru yw Rhwydwaith Seren a fwriadwyd i gynorthwyo myfyrwyr mwyaf galluog a thalentog Cymru i ymgeisio am le yn y gorau ymhlith prifysgolion y DU a thu hwnt. Mae'r gynhadledd yn ddigwyddiad blynyddol i ysbrydoli, ysgogi a chyfeirio myfyrwyr blwyddyn 12 a'u hathrawon."}, {"text_idx": "#000003", "text": "Yn dilyn llwyddiant cynhadledd 2017 a drefnwyd gan Cazbah enillodd y cwmni'r cytundeb i drefnu'r gynhadledd dros y 3 blynedd nesaf - gyda digwyddiad 2018 yn cael ei gynnal dros 3 diwrnod dan y teitl 'Ewch Ymhellach'"}, {"text_idx": "#000004", "text": "Mewn partneriaeth a\u0302'r Brilliant Club a Markit Consultancy trefnwyd rhaglen i roi myfyrwyr mewn cysylltiad a\u0302 bron 50 o'r prifysgolion gorau - yn cynnwys Russell and Sutton Groups, a sefydliadau dramor megis Yale."}, {"text_idx": "#000005", "text": "Cynhyrchwyd arddangosfa eang, ac app rhyngweithiol ar gyfer y myfyrwyr a'r rhai proffesiynol i'w galluogi i ddilyn eu sesiynau a chael y gorau o'r digwyddiad - gyda'r holl ddefnyddiau a chyflwyniadau ar gael yn ddwyieithog."}, {"text_idx": "#000006", "text": "Roedd hwn yn ddigwyddiad hynod lwyddiannus i fyfyrwyr a staff o blith dros 100 o ddosbarthiadau'r chweched a cholegau AB - gyda 94% yn datgan ei fod yn hynod addysgiadol a chynorthwyol. Roedd y prifysgolion hefyd yn ei ystyried yn ddefnyddiol."}, {"text_idx": "#000007", "text": "\"Prin iawn yw'r adegau, os erioed yr ydw i wedi mynychu digwyddiad Llywodraeth Cymru oedd mor fywiog, llawn ynni a brwdfrydedd\""}, {"text_idx": "#000008", "text": "\"Roedd y sesiynau byr, craff yn effeithiol ac addysgiadol\""}, {"text_idx": "#000009", "text": "\"Roedd y cyfnodau rhwng sesiynau wedi eu trefnu yn dda\""}]